Apoteket Hjorten i Oslo

Apoteket Hjorten i Oslo var et apotek på Grønland i Oslo. Navnet Apoteket Hjorten er brukt på en rekke norske apotek i flere norske byer eksempelvis: Apoteket Hjorten i Fredrikstad og Apoteket Hjorten i Trondheim.

Apoteket ble startet i 1857 etter at dette var bestemt ved en kongelig resolusjon 4. desember 1856. Apoteket var det femte i Christiania.  Etter en brann i 1859 der 18 personer  omkom, ble ny apotekergård bygget. Denne var ferdig i  1861 tegnet av stadskonduktør Chr. H. Grosch, for apoteker Ole Andreas Haanshus. Ved ombygging i 1963 ble det opprinnelige offisinet gitt av apoteker Anders Tenøe til Norsk Farmasihistorisk Museum og montert i sin helhet på Norsk Folkemuseum på Bygdøy.

Apoteket ble ombygget i 1986 og ominnredet til serveringssted i 2000.

Lokalene brukes siden 2000 av serveringsstedet Dattera til Hagen.

Apoteket har idag navnet Vitusapotek Hjorten og holder til i Smalgangen 5.

Litteratur
 Fjeldstad, Trygve: «Apoteket Hjorten i Oslo, En langvarig byggesak» i  Norges Apotekerforenings Tidsskrift nr.9 1986 s. 229-235
 Flod, Ingeborg og Brendel, Leif A. Norges Apotek og deres innehavere bind III s. 393-397, bind VI S. 157, bind VII s. 203-204, bind VII s. 398 og avslutningsbind s. 112.

Eksterne lenker
 Arc, Historisk bygninger i Oslo
 Norsk Farmasihistorisk Museum Kulturnett
 Bilder
 

Byggverk i Oslo
Christian H. Grosch
Apotek i Norge
Grønland (Oslo)
Byggverk fullført i 1861
1861 i Norge
1800-tallet i Oslo